บริษัทจำกัด แมจิลูเมียร์

เป็นซีรีส์มังงะญี่ปุ่นที่เขียนโดยเซกกะ อิวาตะ และวาดภาพโดยยู อาโอกิ เริ่มเผยแพร่บนเว็บไซต์โชเน็งจัมป์+และแอปมือถือตั้งแต่เดือนตุลาคม พ.ศ. 2564 จนถึงเดือนกรกฎาคม พ.ศ. 2568 ในเดือนมิถุนายน พ.ศ. 2568 ชูเอชะได้รวบรวมแต่ละตอนของซีรีส์นี้ออกเป็นจำนวน 17 เล่ม ชูเอชะยังเผยแพร่ซีรีส์นี้เป็นภาษาไทยบนเว็บไซต์และแอปมังงะพลัสอีกด้วย ซีรีส์อนิเมะทางโทรทัศน์ที่ดัดแปลงโดยสตูดิโอโมเอะและเจซีสตาฟ ออกอากาศตั้งแต่เดือนตุลาคมจนถึงเดือนธันวาคม พ.ศ. 2567 ฤดูกาลที่ 2 จะผลิตโดยสตูดิโอเจซีสตาฟแต่เพียงฝ่ายเดียว มีกำหนดออกอากาศในเดือนกรกฎาคม พ.ศ. 2569

 ตัวละคร 

คานะเป็นบัณฑิตจบใหม่จากมหาวิทยาลัย ซึ่งได้รับการว่าจ้างจากแมจิลูเมียร์ หลังจากที่เธอช่วยเหลือฮิโตมิ โคชิงายะซึ่งเป็นสาวน้อยเวทมนตร์ เธอมีความจำดีเยี่ยม ชนิดที่อ่านหนังสือเพียงไม่กี่ครั้งก็จำได้แล้ว จึงทำให้เธอเรียนรู้งานได้ไว

โคชิงายะเป็นสาวน้อยเวทมนตร์ที่ทำงานที่แมจิลูเมียร์ เธอเป็นอัจฉริยะที่คอยสนับสนุนคานะเสมอ มีนิสัยกล้าได้กล้าเสีย ทำให้สไตล์การปราบปีศาจของเธอนั้นมักดูดุดัน

ชิเงโมโตะคือผู้ก่อตั้งและประธานของแมจิลูเมียร์ เขาสนับสนุนสาวน้อยเวทมนตร์มากจนแต่งตัวเหมือนสาวน้อยเวทมนตร์ในที่ทำงาน

มิโดริคาวะเป็นตัวแทนการตลาดและการขายของแมจิลูเมียร์

นิโคยามะเป็นวิศวกรเวทมนตร์ของแมจิลูเมียร์ เขาจริงจังกับงานมากจนมักจะเผลอทำอะไรไม่รู้เรื่อง

สึจิบะเป็นสาวน้อยเวทมนตร์ที่ทำงานอยู่ที่ AST เธอมีบุคลิกเย็นชาและให้ความสำคัญกับความสำเร็จของงานมากกว่าความปลอดภัยของตัวเอง

โคกะเป็นผู้ก่อตั้งและประธานของ AST เขาเป็นเพื่อนเก่าของชิเงโมโตะ

ลิลลี่คือสาวน้อยเวทมนตร์ที่ทำงานอยู่ที่มิยาโกโด เธอเป็นผู้หญิงใจดีที่ขึ้นชื่อเรื่องความงาม ความสง่างาม และความแข็งแกร่ง

มิยาโกะเป็นประธานของมิยาโกโด เธอเป็นเพื่อนเก่าของทั้งชิเงโมโตะและโคกะ

กินจิเป็นวิศวกรไม้กวาด เธอเป็นเด็กอัจฉริยะผู้สร้างไม้กวาดของแมจิลูเมียร์

นิชินะเป็นผู้ช่วยและคนดูแลของกินจิ ก่อนหน้านี้เขาเคยเป็นวิศวกรของรัฐบาล

มากิโนะเป็นสาวน้อยเวทมนตร์ที่ทำงานที่ APDA คานะได้รับมอบหมายให้เป็นหัวหน้างานฝึกอบรมของเธอ

 สื่อ 
 มังงะ 
เขียนโดยเซกกะ อิวาตะ และวาดภาพโดยยู อาโอกิ บริษัทจำกัด แมจิลูเมียร์เริ่มเผยแพร่บนเว็บไซต์มังงะโชเน็งจัมป์+ของชูเอชะและแอปมือถือตั้งแต่วันที่ 20 ตุลาคม พ.ศ. 2564 จนถึงวันที่ 9 กรกฎาคม พ.ศ. 2568 ชูเอชะได้รวบรวมตอนต่าง ๆ ตีพิมพ์เป็นรูปเล่ม (ทังโกบง) จำนวน 18 เล่ม โดยเล่มแรกวางจำหน่ายในวันที่ 4 กุมภาพันธ์ พ.ศ. 2565 จนถึงวันที่ 4 กันยายน พ.ศ. 2568

บริการมังงะพลัสของชูเอชะกำลังเผยแพร่ซีรีส์เป็นภาษาอังกฤษและภาษาไทยในรูปแบบดิจิทัล สำนักพิมพ์รักพิมพ์ได้ประกาศเป็นผู้ถือลิขสิทธิ์ฉบับภาษาไทยในวันที่ 10 พฤศจิกายน พ.ศ. 2565

 จำนวนเล่ม 

 อนิเมะ 
ได้ประกาศดัดแปลงเป็นซีรีส์อนิเมะทางโทรทัศน์เมื่อวันที่ 29 พฤศจิกายน พ.ศ. 2566 ผลิตโดยสตูดิโมเอะและเจซีสตาฟ และกำกับโดยมาซาฮิโระ ฮิราโอกะ พร้อมบทที่เขียนโดยชินโงะ นากาอิ การออกแบบตัวละครโดยฮิเดฮิโระ อาซามะ และดนตรีที่แต่งโดยมาโคโตะ มิยาซากิ ซีรีส์นี้ออกอากาศตั้งแต่วันที่ 4 ตุลาคมจนถึงวันที่ 20 ธันวาคม พ.ศ. 2567 ทางรายการ Friday Night Anime ของช่องนิปปงทีวีและในเครือข่าย เพลงเปิดคือ  ขับร้องโดยมาฟุมาฟุ ในขณะที่เพลงปิดคือ  ขับร้องโดย   ซีรีส์นี้ถือลิขสิทธิ์​การฉายโดยแอมะซอน​และจะสตรีมทั่วโลกผ่านทางแอมะซอนไพรม์วิดีโอ

หลังจากออกอากาศตอนสุดท้าย ก็มีการประกาศฤดูกาลที่สอง ฤดูกาลนี้ผลิตโดยสตูดิโอเจซีสตาฟแต่เพียงฝ่ายเดียว กำกับโดยโทชิโนริ ฟุกุชิมะ โดยมีมิชิโกะ โยโกเตะเป็นผู้เขียนบท มีกำหนดออกอากาศในเดือนกรกฎาคม พ.ศ. 2569

รายชื่อตอน

 หมายเหตุ 

 อ้างอิง 

 แหล่งข้อมูลอื่น 





หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:ซีรีส์อนิเมะที่สร้างจากมังงะ
หมวดหมู่:เจซีสตาฟ
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวโชเน็ง
หมวดหมู่:มังงะของสำนักพิมพ์ชูเอชะ
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:เว็บคอมิกที่ได้รับการตีพิมพ์
หมวดหมู่:รักพิมพ์